## Pravilnik o mjerilima i kriterijima, te postupku za ostvarivanje prava na podmirenje troškova javnog operatora iz sredstava državnog proračuna

### NN 16/2005 (2.2.2005.), Pravilnik o mjerilima i kriterijima, te postupku za ostvarivanje prava na podmirenje troškova javnog operatora iz sredstava državnog proračuna

# MINISTARSTVO MORA, TURIZMA, PROMETA I RAZVITKA

279

Na teme­lju
članka 24. stavka 2. Zakona o pošti (»Narodne novine«, br. 172/03 i 15/04),
ministar mora, turizma, prometa i razvitka uz suglasnost ministra financija,
donosi

## PRAVILNIK

### O MJERILIMA I KRITERIJIMA, TE POSTUPKU ZA OSTVARIVANJE PRAVA NA PODMIRENJE TROŠKOVA JAVNOG OPERATORA IZ SREDSTAVA DRŽAVNOG PRORAČUNA

OPĆE
ODREDBE

Članak
1.

Ovim se
Pravilnikom propisuju mjerila i kriteriji, te postupak za ostvariva­nje prava
HP – Hrvatske pošte d.d. (u da­lj­njem tekstu: javni operator) na
podmiriva­nje troškova iz sredstava državnog proračuna Republike Hrvatske.

KRITERIJI
ZA OSTVARIVANJE PRAVA

Članak
2.

(1)
Javni operator ima pravo na podmiriva­nje troškova iz sredstava državnog proračuna
Republike Hrvatske u slučaju:

1. da
na kraju poslovne godine prihodi od rezerviranih i univerzalnih poštanskih
usluga ne pokrivaju ­njihove troškove (u da­lj­njem tekstu: gubitak na
rezerviranim i univerzalnim poštanskim uslugama),

2. da
se na kraju poslovne godine utvrđeni gubitak na rezerviranim i univerzalnim poštanskim
uslugama ne može podmiriti iz dobiti poštanskih usluga koje nisu rezervirane i
univerzalne (u da­lj­njem tekstu: ostale poštanske usluge) i

3. da
je na kraju poslovne godine gubitak iz rezerviranih i univerzalnih poštanskih
usluga odnosno dobit ili gubitak od ostalih poštanskih usluga utvrđen u skladu
s mjerilima propisanim ovim Pravilnikom.

Članak
3.

(1)
Gubitak na rezerviranim i univerzalnim poštanskim uslugama koji se podmiruje iz
sredstava državnog proračuna Republike Hrvatske utvrđuje se na način da se
gubitak na rezerviranim i univerzalnim poštanskim uslugama poslovne godine uma­nji
za dobit na ostalim poštanskim uslugama.

(2) Pod
gubitkom na rezerviranim i univerzalnim poštanskim uslugama smatra se zbroj
poslovnih rezultata od rezerviranih i univerzalnih poštanskih usluga koji u
konačnici iskazuje gubitak.

Članak
4.

(1)
Javni operator po isteku poslovne godine izrađuje obračun gubitaka na
rezerviranim i univerzalnim poštanskim uslugama koji se podmiruje iz sredstava
državnog proračuna Republike Hrvatske.

(2)
Sastavni dio obračuna iz stavka 1. ovog članka čine odvojeni pre­gledi glavnih
kate­gorija prihoda, rashoda te poslovnog rezultata za rezervirane, univerzalne
i ostale poštanske usluge i obrazlože­nje primije­njenih metoda obračuna troškova.

MJERILA
ZA UTVRĐIVANJE PRAVA

Članak
5.

Rezervirane,
univerzalne poštanske usluge i ostale usluge javnog operatora mjere se i utvrđuju:

1. u
odvojenim računovodstvenim evidencijama i

2.
primjenom metoda raspoređiva­nja troškova utvrđenih ovim Pravilnikom.

Članak
6.

(1)
Javni operator vodi odvojene računovodstvene evidencije, na teme­lju kojih utvrđuje
poslovni rezultat, posebno, za svaku od navedenih vrsta usluga:

a)
rezervirane poštanske usluge,

b)
univerzalne poštanske usluge,

c)
ostale poštanske usluge.

(2)
Unutraš­nji obračunski sustavi moraju se teme­ljiti na dos­ljednom korište­nju
načela troškovnog računovodstva koja omogućuju pre­gled i nadzor prihoda i
rashoda za svaku poštansku uslugu iz stavka 1. ovog članka.

Članak
7.

(1) U
okviru računovodstvenog sustava iz članka 6. ovog Pravilnika troškovi se
raspoređuju na s­ljedeći način:

a) troškovi
koji se odnose na određenu poštansku uslugu, raspoređuju se neposredno,

b)
zajednički troškovi, koje se ne mogu razvrstati po pojedinim poštanskim
uslugama, raspoređuju se na teme­lju ­njihovih udjela u ukupnim troškovima svih
poštanskih usluga.

(2) Kod
raspoređiva­nja troškova iz stavka 1. ovoga članka, koristi se metoda potpuno
alociranih troškova i sustav obračuna troškova na teme­lju aktivnosti.

POSTUPAK
ZA OSTVARIVANJE PRAVA

Članak
8.

(1)
Zahtjev za ostvariva­nje prava na podmire­nje troškova prethodne poslovne
godine iz sredstava državnog proračuna, javni operator dostav­lja na suglasnost
Ministarstvu mora, turizma, prometa i razvitka i Ministarstvu financija (u da­lj­njem
tekstu: Ministarstva) najkasnije do 31. svib­nja tekuće godine.

(2) Zahtjevu iz stavka 1. ovog članka treba priložiti
obračun gubitka na rezerviranim i univerzalnim poštanskim uslugama iz članka 4.
ovog Pravilnika i financijska izvješća javnog operatora za prethodnu godinu.

(3) Ministarstva mogu od javnog operatora zatražiti
dopunu zahtjeva radi utvrđiva­nja či­njenica potrebnih za dava­nje suglasnosti
iz stavka 1. ovog članka.

(4) Ministarstva će u roku 30 dana od primitka
zahtjeva iz stavka 1. ovoga članka, a najkasnije do 30. lip­nja tekuće godine,
dostaviti javnom operatoru odluku u vezi sa zahtjevom za dava­nje suglasnosti
iz stavka 1. ovoga članka.

(5) Javni operator će u roku 15 dana od dana primitka
odluke o dobivenoj suglasnosti, a najkasnije do 15. srp­nja tekuće godine,
usuglašeni zahtjev iz stavka 1. ovoga članka dostaviti Vijeću za poštanske
usluge (u da­lj­njem tekstu: Vijeće).

(6) Vijeće može od javnog operatora zatražiti i
dodatne informacije i dokaze radi utvrđiva­nja opravdanosti zahtjeva.

(7) Vijeće mora u roku 30 dana od dana primitka
usugla­šenog zahtjeva iz stavka 1. ovoga članka, a najkasnije do 15. kolovoza
tekuće godine, donijeti rješe­nje kojim će utvrditi iznos sredstava iz državnog
proračuna Republike Hrvatske za podmire­nje gubitaka na rezerviranim i
univerzalnim poštanskim uslugama javnog operatora.

PRIJELAZNE
I ZAVRŠNE ODREDBE

Članak
9.

Iznimno
od odredbe članka 7. stavka 2. ovog Pravilnika do 31. XII. 2005. godine, u
sustavu obračuna troškova, primje­njivat će se tradicionalna metoda.

Članak
10.

Ovaj
Pravilnik stupa na snagu osmoga dana od dana objave u »Narodnim novinama«.

Klasa:
400-01/04-03/210
Urbroj: 530-10-04-5
Zagreb, 5. siječ­nja 2005.

Ministar
**Božidar Kalmeta, dipl. ing**., v. r.

Pravilnik, NN 16/2005-279